## El Museu de les Ciències oferix tallers, visites guiades i espectacles en el Teatre de la Ciència durant el pont d’agost

*** L’horari d’estiu és de 10 a 21 hores**

El Museu de les Ciències oferix tallers diaris de la ‘La Ciència a escena’, visites guiades a les exposicions ‘Leonardo. 500 anys de geni’ i ‘Mart. La conquesta d’un somni’, així com espectacles del Teatre de la Ciència durant este pont d’agost, entre altres propostes.

Els experiments de ‘La Ciència a escena’ es fan tots els dies en les aules especials de la planta baixa del Museu. Són una representació d’experiments amb un fil conductor, l’objectiu dels quals és difondre la ciència d’una manera divertida, sorprenent els majors i xicotets, que participen en estos tallers. Hi ha diversos tallers per a triar: ‘Química en acció’, ‘La Ciència invisible’, ‘Robots’ i ‘Científic per un dia’. En este últim, dirigit a xiquets i xiquetes d’entre 4 a 8 anys, els més xicotets experimenten amb la matèria i les seues propietats. El preu de l’entrada és de 3,50 euros per taller i és possible adquirir-la sense necessitat de comprar l’entrada al Museu.

En la primera planta del Museu, les famílies compten, a més, amb l’Espai dels Xiquets, per a edats d’entre 3 a 8 anys, a on juguen i experimenten amb els sentits, l’aigua i els animals i fins i tot construïxen una casa inacabada. Es realitzen sessions cada hora, durant tot el dia.

També el Museu de les Ciències programa en temporada alta diverses sessions setmanals de l’espectacle musical *Ramona y Cajal* i el xou *Alt Voltatge* en el Teatre de la Ciència, un espai dissenyat per a això. La funció *Ramona y Cajal. El secret del Museu* és una divertida representació musical destinada a públic familiar. Este espectacle s’alterna amb el xou *Alt voltatge* dedicat al fenomen de l’electricitat. Tant l’Espai dels Xiquets com el Teatre de la Ciència està inclòs en l’entrada general al Museu de les Ciències.

**Visites guiades**

Entre les novetats de 2025, destaca la gran exposició ‘Leonardo da Vinci 500 anys de geni’ del Museu de les Ciències que proposa al visitant una experiència immersiva i interactiva per a explorar la vida i llegat del gran artista del Renaixement, que va ser també un geni científic. Una de les experiències més impactants és la galeria immersiva i divulgativa, que transporta els visitants als carrers de Florència, els canals de Venècia i la grandesa de Milà.

Es fan visites guiades per a submergir-se encara més en el seu món. Desxifrar els seus enigmàtics còdexs, la seua escriptura en espill i les seues revolucionàries idees. A més, gràcies al projecte OrganKits de la Universitat de Múrcia, els participants examinen òrgans reals i aprenen com algunes de les seues teories s’han confirmat en el segle XXI.

També en l’exposició ‘Mart. La conquesta d’un somni’ que oferix una visió de totes les perspectives del planeta, tant des del punt de vista científic com cultural i històric, a més d’un recorregut per les diferents fites en la carrera espacial cap a Mart, es realitzen visites guiades. El preu d’estes visites guiades és de 3,5 euros, a més de l’entrada general al Museu de les Ciències.

**Realitat virtual ‘Sobrevola Florència’**

Altres experiències destacades en el Museu de les Ciències, que complementen el recorregut per les diferents exposicions, són el Simulador Espacial que recrea un viatge a l’Estació Espacial Internacional, situat en la tercera planta, i el simulador de realitat virtual ‘Sobrevola Florència’ que es troba en l’exposició ‘Leonardo: 500 anys de geni’ i que inclou efectes d’aire i so. Hi ha sessions diàries cada 15 minuts des de les 10:30 hores fins a les 20:30 hores. Les entrades tenen un preu de 3,5 euros i és necessari adquirir, a més, l’entrada general al Museu de les Ciències.

Fecha: 14/08/2025